smcproject/ml-wiki-sentences huggingface dataset:
ചലച്ചിത്രങ്ങൾ 1986: ദ പ്രൊഫസ്സർ (Il camorrista) 1988: സിനിമ പാരഡൈസോ 1990: ഐവരിബഡിസ് ഫൈൻ (Stanno tutti bene) 1991: ഐസ്പെഷലി ഓൺ സൺഡേ (segment "Il cane blu") 1994: അ പ്യൂർ ഫോർമാലിറ്റി (Una pura formalità) 1995: ദ സ്റ്റാർ മേക്കർ (L'uomo delle stelle) 1998: ദ ലെജന്റ് ഓഫ് 1900 (La leggenda del pianista sull'oceano) 2000: മെലേന (Malèna) 2006: ദ അൺനോൺ വുമൺ (La sconosciuta) 2009: ബാറിയ (La porta del vento) പുരസ്കാരങ്ങൾ Cannes Film Festival 1989 Grand Prize of the Jury - സിനിമ പാരഡൈസോ 1990 Prize of the Ecumenical Jury -  ഐവരിബഡിസ് ഫൈൻ 1994 Nominated Palme d'Or - അ പ്യൂർ ഫോർമാലിറ്റി Academy Awards, USA 1988 Oscar Best Foreign Language Film - സിനിമ പാരഡൈസോ 1996 ominated Oscar Best Foreign Language Film - ദ സ്റ്റാർ മേക്കർ (L'uomo delle stelle) BAFTA Awards 1991 Best Film not in the English Language - സിനിമ പാരഡൈസോ 1991 Best Screenplay - Original - സിനിമ പാരഡൈസോ 1991  Nominated - Best Direction - ജുസെപ്പെ ടൊർനാട്ടോറെ 2001 Nominated  - Best Film not in the English Language - മെലേന Berlin International Film Festival 2001 Nominated - Golden Berlin Bear - മെലേന César Awards, France 1990 Nominated - Best Foreign Film - സിനിമ പാരഡൈസോ Venice Film Festival 2009 Pasinetti Award - Best Film - ബാറിയ 1995 Grand Special Jury Prize - ദ സ്റ്റാർ മേക്കർ European Film Awards 1989 Special Prize of the Jury - സിനിമ പാരഡൈസോ 2007 Audience Award - Best Film - ദ അൺനോൺ വുമൺ അവലംബം ↑ http://www.rottentomatoes.com/celebrity/guiseppe_tornatore/ ↑ ↑ ബാഹ്യകണ്ണികൾ Wikimedia Commons has media related to Giuseppe Tornatore .
ഇന്റർനെറ്റ് മൂവി ഡാറ്റാബേസിൽ നിന്ന് ജുസെപ്പെ ടൊർനാട്ടോറെ An interview with Giuseppe Tornatore with the director of Cinema Paradiso Interview.
Giuseppe Tornatore Archived 2011-11-15 at the Wayback Machine .
ജുവൽ തടാകം ഇംഗ്ലീഷ് വിലാസം https://ml.wikipedia.org/wiki/Jewel_Lake
വടക്കൻ കാലിഫോർണിയയിലെ ടിൽഡൻ റീജണൽ പാർക്കിലെ ഒരു ചെറിയ അരുവിയായ.
വൈൽഡ്ക്യാറ്റ് ക്രീക്കിലെ ഒരു മുൻ റിസർവോയറും ഒരു കൃത്രിമ തടാകവുമാണ് ജുവൽ തടാകം ബെർക്ലി ഹിൽസിനും സോബ്രന്റെ റിഡ്ജ് ഹിൽസിനും ഇടയിലുള്ള വൈൽഡ്ക്യാറ്റ് കന്യനിൽ ഭൂമിശാസ്ത്രപരമായി ബെർക്ലിയിലേയും പ്രവേശനത്തിനു വിധേയമായി റിക്മണ്ട് , കെൻസിങ്ടൺ, കാലിഫോർണിയ എന്നിവയ്ക്കടുത്തുള്ള  ഒരു അൺഇൻകോർപ്പറേറ്റഡ് പ്രദേശത്ത് ആണ് ഇത് സ്ഥിതിചെയ്യുന്നത്.
ഇതും കാണുക List of lakes in California List of lakes in the San Francisco Bay Area അവലംബം 1 2 Google maps , google.maps.com, access date December 28, 2008 Jewel Lake എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബാഹ്യ ലിങ്കുകൾ U.S. Geological Survey Geographic Names Information System: ജുവൽ തടാകം
ജുസ്സെപ്പെ മറ്റ്സീനി
ജുസ്സെപ്പെ മറ്റ്സീനി (ജീവിതകാലം: 22 ജൂൺ 1805 - മാർച്ച് 10, 1872) ഒരു ഇറ്റാലിയൻ രാഷ്ട്രീയപ്രവർത്തകൻ, പത്രപ്രവർത്തകൻ , ഇറ്റലിയുടെ ഏകീകരണത്തിനായി പ്രവർത്തിച്ചയാൾ, ഇറ്റാലിയൻ വിപ്ലവ പ്രസ്ഥാനത്തിന്റെ നായകൻ എന്നീ നിലകളിൽ പ്രശസ്തനായ വ്യക്തിയാണ്.
പത്തൊൻപതാം നൂറ്റാണ്ട് വരെ പല വിദേശ രാജ്യങ്ങളുടേയും മേൽക്കോയ്മക്കു കീഴിൽ നിരവധി പ്രത്യേക സംസ്ഥാനങ്ങളായി നിലനിന്നിരുന്ന ഇറ്റലിയെ സ്വതന്ത്രവും ഏകീകൃതവുമായ നിലയിലേയ്ക്കു കൊണ്ടുവരാൻ അദ്ദേഹത്തിന്റെ ശ്രമങ്ങൾ സഹായിച്ചു.
ഒരു റിപ്പബ്ലിക്കൻ രാജ്യത്ത് ജനകീയ ജനാധിപത്യത്തിനുവേണ്ടിയുള്ള ആധുനിക യൂറോപ്യൻ പ്രസ്ഥാനത്തെ നിർവചിക്കാനും അദ്ദേഹം സഹായിച്ചു.
അവലംബം 1 2 3 4 5 ↑ ↑ ↑ ↑ (2013) Delphi Complete Works of Algernon Charles Swinburne
ജുവനൈൽ ജസ്റ്റിസ് നിയമം, 2000 ഇംഗ്ലീഷ് വിലാസം https://ml.wikipedia.org/wiki/Juvenile_Justice_(_Care_and_Protection_of_Children)_Act,_2000
ജുവനൈൽ  ജസ്റ്റിസ് (കുട്ടികളുടെ ശ്രദ്ധയും സംരക്ഷണവും) നിയമം 2000 , ഇന്ത്യയിൽ 2000  ഡിസംബർ  30  മുതൽ പ്രാബല്യത്തിൽ വന്ന നിയമമാണ്.
18 വയസ്സ് വരെയുള്ള കുട്ടികളാണ് നിയമത്തിന്റെ പരിധിയിൽ വരുന്നത് ലക്ഷ്യം
ശ്രദ്ധയും സംരക്ഷണവും ആവശ്യമുള്ള കുട്ടികളുടെയും നിയമവുമായി സംഘർഷത്തിലേർപ്പെടുന്ന കുട്ടികളുടെയും പുനരധിവാസം, വികസനം, സംരക്ഷണം, ശ്രദ്ധ എന്നിവയ്ക്കും അവരുമായി ബന്ധപ്പെട്ട ചില വിഷയങ്ങളിൽ മദ്ധ്യസ്ഥം വഹിക്കുന്നതിനും തീർപ്പുകൽപ്പിക്കുന്നതിനുമായി  രൂപകൽപന ചെയ്തിരിക്കുന്നതാണ് ജുവനൈൽ ജസ്റ്റിസ് (കുട്ടികളുടെ ശ്രദ്ധയും സംരക്ഷണവും) നിയമം, 2000.
ജുവനൈൽ ജസ്റ്റിസ് ആക്ട് 1986 ന് പകരമായാണ് ഇത് പാർലമെന്റിൽ അവതരിപ്പിച്ചത്.
ഒരു കുട്ടിയും ഒരു സാഹചര്യത്തിലും ജയിലിലോ പോലീസ് ലോക്കപ്പിലോ കഴിയുന്നില്ല എന്ന് ഉറപ്പുവരുത്തത്തക്ക രീതിയിൽ, രാജ്യത്താകമാനം നീതിയുടെ ഒരു ഏകീകൃത നിയമസംവിധാനം ഇത് പ്രദാനം ചെയ്യുന്നു.
18 വയസ്സ് വരെയുള്ള കുട്ടികളാണ് നിയമത്തിന്റെ പരിധിയിൽ വരുന്നത്.
കുട്ടികളുടെ പുനരധിവാസം, വികസനം, സംരക്ഷണം, ശ്രദ്ധ എന്നിവയ്ക്കാവശ്യമുള്ള അടിസ്ഥാനസൌകര്യങ്ങളും സംവിധാനങ്ങളും എന്തൊക്കെയാണെന്ന് നിയമം വിശദീകരിക്കുന്നു.
നിയമവുമായി സംഘർഷത്തിലേർപ്പെടുന്ന കുട്ടികളെ രക്ഷിക്കുന്നതിനായി ജുവനൈൽ  ജസ്റ്റിസ് ബോർഡുകളും സഹായം ആവശ്യമുള്ള കുട്ടികളുടെ ശ്രദ്ധയും സംരക്ഷണവും ശുശ്രൂഷയും ഉറപ്പാക്കുന്നതിനുള്ള ശിശു ക്ഷേമ കമ്മിറ്റികളും ഈ സംവിധാനത്തിൽ ഉൾപ്പെടുന്നു.
കുട്ടികളെ വീണ്ടെടുക്കുന്നതിനും പുനർവിദ്യഭ്യാസം നൽകുന്നതിനും പുനരധിവസിപ്പിക്കുന്നതിനുമായി വൈവിദ്ധ്യമാർന്ന സമീപനം നടപ്പാക്കുന്നതിന് സഹായിക്കത്തക്ക  രീതിയിൽ നിയമ സംവിധാനങ്ങളും സന്നദ്ധസംഘടനകളും തമ്മിലുള്ള യുക്തമായ ബന്ധം വികസിപ്പിക്കേണ്ടതിന്റെ ആവശ്യകതയെക്കുറിച്ചും നിയമം പരാമർശിക്കുന്നുണ്ട്.
കുടുംബ/സമൂഹാടിസ്ഥാനത്തിലുള്ള പുനരധിവാസം ഉറപ്പാക്കാൻ മുൻതൂക്കം നൽകുന്ന തരത്തിൽ വൈവിധ്യമാർന്ന  നിരവധി തീർപ്പാക്കൽ സാധ്യതകൾ ഈ  നിയമം ഉറപ്പാക്കുന്നു.
1992-ൽ ഇന്ത്യാ സർക്കാർ ഒപ്പുവച്ച കുട്ടികളുടെ അവകാശങ്ങൾക്ക് വേണ്ടിയുള്ള ഐക്യരാഷ്ട്ര കൺവെൻഷൻ പോലെയുള്ള  അന്താരാഷ്ട്ര തത്ത്വങ്ങളുമായി യോജിച്ചുപോകുന്ന പുരോഗമനപരമായ ഒരു നിയമനിർമ്മാണമായി പൊതുവിൽ ഇത് വിലയിരുത്തപ്പെടുന്നു.
കൺവെൻഷനിൽ ഒപ്പു വച്ചതോടെ കുട്ടികളുടെ മികച്ച താൽപര്യങ്ങൾ, വിവേചനരാഹിത്യം, അവരുടെ പ്രതികരണങ്ങളോടുള്ള ശ്രദ്ധ തുടങ്ങിയ കുട്ടികളുടെ അവകാശങ്ങൾ സംബന്ധിച്ച എല്ലാ പ്രധാന തത്ത്വങ്ങൾക്കും അനുയോജ്യമായ രീതിയിൽ എല്ലാ സംസ്ഥാന നിയമങ്ങളും നയങ്ങളും പരിഷ്കരിക്കാൻ സർക്കാർ ബാധ്യസ്തമാണ്.
അവലംബം http://www.swd.kerala.gov.in/images/pdf/jjact2000.pdf%5Bപ്രവർത്തിക്കാത്ത+കണ്ണി%5D
ജുവാൻ അൽവാരസ് ഇംഗ്ലീഷ് വിലാസം https://ml.wikipedia.org/wiki/Juan_Alvarez ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മെക്സിക്കോയുടെ ഇരുപത്തി നാലാമത്തെ പ്രസിഡണ്ടായിരുന്നു ജുവാൻ അൽവാരസ് .
1780 ജനുവരി 27നു് കൺസെപ്ഷ്യൻദെ അടോയാക്കിൽ ജനിച്ചു.
1810 മുതൽ 1835 വരെ മെക്സിക്കോയിൽ നടന്ന എല്ലാ വിപ്ലവപ്രസ്ഥാനങ്ങളിലും പങ്കെടുത്ത അൽവാരസ്, സ്പെയിനിന്റെ സ്വേച്ഛാധിപത്യത്തിൽ നിന്നും മോചനം നേടാൻ ജോസ് മറിയ മോറിലോസ് പാവോൺ നയിച്ച പ്രസ്ഥാനത്തിൽ ഭാഗഭാക്കായിരുന്നു.
1867 ആഗസ്റ്റ് 21നു് അൽവാരസ് അന്തരിച്ചു.
ജുവൽ ഒറാം ഇംഗ്ലീഷ് വിലാസം https://ml.wikipedia.org/wiki/Jual_Oram
ഒഡിഷയിലെ , ബി.ജെ.പിയുടെ മുതിർന്ന നേതാവും പതിനാറാം ലോക്സഭയിലെ ആദിവാസി ക്ഷേമ വകുപ്പ് മന്ത്രിയാണ് ജുവൽ ഒറാം (ജനനം 22 മാർച്ച് 1961).
ഒഡിഷയിലെ സുന്ദർഗഡ് ലോക്സഭാ മണ്ഡലത്തെ പ്രതിനിധീകരിക്കുന്ന അംഗമാണ്.
പതിമൂന്ന്, പതിന്നാല്, പതിനാറ് ലോക്സഭകളിൽ അംഗമായിരുന്നു.
ഇലക്ട്രിക്കൽ എൻജിനീയറിങ്ങിൽ ഡിപ്ലോമയുള്ള ഓറം ജോലിരാജിവെച്ചാണ് രാഷ്ട്രീയത്തിൽ ഇറങ്ങിയത്.
ബി.എച്ച്.ഇ.
എല്ലിൽ അസിസ്റ്റന്റ് ഫോർമാനായി ജോലിചെയ്യവെയാണ് 1990-ൽ രാഷ്ട്രീയത്തിൽ വരുന്നത്.
ആ വർഷം തന്നെ ബൊനായ് മണ്ഡലത്തിൽനിന്ന് നിയമസഭാംഗമായി.
98-ൽ ലോക്സഭയിലെത്തി.
1999-ൽ എ.ബി. വാജ്പേയിയുടെ നേതൃത്വത്തിലുള്ള എൻ.ഡി.എ. സർക്കാറിൽ ആദ്യമായി പട്ടിക വർഗത്തിന് പ്രത്യേക മന്ത്രാലയം രൂപവത്കരിച്ചപ്പോൾ കേന്ദ്ര മന്ത്രിയായിരുന്നു.
ഭാര്യ ജിഞ്ജിയാ ഓറം.
രണ്ട് പെൺമക്കൾ.
അവലംബം ↑ Modi does a balancing act ↑ {{ cite web }} : Check date values in: | accessdate= ( help ) പുറം കണ്ണികൾ www.jualoram.com Archived 2017-05-09 at the Wayback Machine .
Members of Fourteenth Lok Sabha - Parliament of India website Archived 2007-11-07 at the Wayback Machine .
ജുവൽ മേരി
മലയാളം സിനിമകളിലും ടെലിവിഷൻ മേഖലയിലും പ്രവർത്തിക്കുന്ന ഒരു ഇന്ത്യൻ നടിയും ടെലിവിഷൻ അവതാരകയുമാണ് ജൂവൽ മേരി .
സ്കൂളിൽ അവർ ബാലെയിൽ അവതരിപ്പിച്ചു, കോളേജിൽ അവർ മാസ്റ്റർ ഓഫ് സെറിമണിയായി കൂടുതലും കോർപ്പറേറ്റ് ഇവന്റുകൾക്കായിപ്രവർത്തിക്കാൻ തുടങ്ങി, .
2014-ൽ, മഴവിൽ മനോരമയിൽ ഗോവിന്ദ് പത്മസൂര്യയ്‌ക്കൊപ്പം ഡി 4 ഡാൻസ് എന്ന റിയാലിറ്റി ഷോയുടെ സഹ-അവതാരകയായി അവർ ടെലിവിഷൻ മേഖലയിൽ തന്റെ കരിയർ ആരംഭിച്ചു.
പിന്നീട് പത്തേമാരി എന്ന ചിത്രത്തിലൂടെ സിനിമയിലേക്ക് കടന്നുവന്നു.
ജുവൽ നിരവധി സിനിമകളിൽ അഭിനയിക്കുകയും ലോകമെമ്പാടുമുള്ള നിരവധി റിയാലിറ്റി ടിവി ഷോകളും സെലിബ്രിറ്റി അവാർഡ് നൈറ്റുകളും ഹോസ്റ്റുചെയ്യുകയും ചെയ്തിട്ടുണ്ട്.
2015 ഏപ്രിലിൽ, ടെലിവിഷൻ നിർമ്മാതാവായ ജെൻസൺ സക്കറിയയെ ജൂവൽ മേരി വിവാഹം കഴിച്ചു.
അഭിനയിച്ച ചിത്രങ്ങൾ വർഷം തലക്കെട്ട് കഥാപാത്രം ഭാഷ കുറിപ്പുകൾ 2015 ഉട്ടോപ്യയിലെ രാജാവ് ഉമാദേവി മലയാളം പത്തേമാരി നളിനി മലയാളം 2016 ഒരേ മുഖം അമല മലയാളം 2017 തൃശ്ശിവപേരൂർ ക്ലിപ്തം സുനിത പിഎസ് ഐഎഎസ് മലയാളം അണ്ണാദുരൈ ചിത്ര തമിഴ് 2018 ഞാൻ മേരിക്കുട്ടി ജൂലി മലയാളം 2022 മാമനിതൻ ഫിലോമി തമിഴ് 2022 പാപ്പൻ ഡോ. പ്രിയ നളിനി/ദ്രൗപതി മലയാളം അതിഥി വേഷം ടി.ബി.എ ക്ഷണികം സുപ്രിയ മലയാളം പോസ്റ്റ് പ്രൊഡക്ഷൻ ഒരു രഞ്ജിത്ത് സിനിമ മലയാളം പോസ്റ്റ് പ്രൊഡക്ഷൻ ടി കെ രാജീവ് കുമാർ ചിത്രം മലയാളം പ്രീ പ്രൊഡക്ഷൻ സംഗീത ആൽബം വർഷം തലക്കെട്ട് റോൾ ഭാഷ കുറിപ്പുകൾ 2022 ബെല്ല സിയാവോ ജുവൽ ഇംഗ്ലീഷ് സംഗീത ആൽബം ടെലിവിഷൻ വർഷം തലക്കെട്ട് പങ്ക് ചാനൽ 2014 D 4 ഡാൻസ് : സീസൺ 1 സഹ-ഹോസ്റ്റ് മഴവിൽ മനോരമ 2015 സ്മാർട്ട് ഷോ പങ്കാളി ഫ്ലവേഴ്സ് ടി.വി 2016 ദേ ഷെഫ്: സീസൺ 1 സഹ-ഹോസ്റ്റ് മഴവിൽ മനോരമ 2016 ക്രിസ്മസ് കാർണിവൽ ( കോമേഡി സർക്കസിന്റെ ലോഞ്ച് ഷോ) ഹോസ്റ്റ് മഴവിൽ മനോരമ 2017–2018 ഉർവ്വശി തിയേറ്ററുകൾ ഹോസ്റ്റ് ഏഷ്യാനെറ്റ് 2017 നിങ്ങൾക്കും ആകാം കോടീശ്വരൻ പങ്കാളി ഏഷ്യാനെറ്റ് 2018-2019 തമാശ ബസാർ ഹോസ്റ്റ് സീ കേരളം 2020 ടോപ്പ് സിംഗർ സീസൺ 2 ഹോസ്റ്റ് ഫ്ലവേഴ്സ് ടി.വി 2020–2022 സ്റ്റാർ സിംഗർ സീസൺ 8 ഹോസ്റ്റ് ഏഷ്യാനെറ്റ് 2021 സ്നേഹപൂർവം സോമുവിനു ഹോസ്റ്റ് ഏഷ്യാനെറ്റ് 2021 സംരംഭക ഹോസ്റ്റ് ഫ്ലവേഴ്സ് ടി.വി 2021-നിലവിൽ കോമഡി കൊണ്ടാട്ടം ഹോസ്റ്റ് ഫ്ലവേഴ്സ് ടി.വി സ്റ്റേജ്
ജുവൽ മേരി നിരവധി അവാർഡ് നിശകൾ ഹോസ്റ്റ് ചെയ്തിട്ടുണ്ട് അവയിൽ ചിലത്: ഏഷ്യാനെറ്റ് കോമഡി അവാർഡുകൾ (2015, 2016) ഏഷ്യാവിഷൻ അവാർഡുകൾ (2015) ആനന്ദ് ടിവി ഫിലിം അവാർഡുകൾ (2016, 2017, 2018) വനിതാ ഫിലിം അവാർഡുകൾ (2017) സുവർണ ഹരിഹരം (2017) ഏഷ്യാനെറ്റ് ഫിലിം അവാർഡുകൾ (2018, 2020) അവലംബം ബാഹ്യ ലിങ്കുകൾ ഔദ്യോഗിക വെബ്സൈറ്റ്
ജുവാൻ പാബ്ലോ എബാംഗ് എസോനോ ഇംഗ്ലീഷ് വിലാസം https://ml.wikipedia.org/wiki/Juan_Pablo_Ebang_Esono
ഒരു ഇക്വറ്റോഗിനിയൻ ചലച്ചിത്ര സംവിധായകനാണ് ജുവാൻ പാബ്ലോ എബാംഗ് എസോനോ (ജനനം 30 ജൂൺ 1981) .
1981-ൽ ഇക്വറ്റോറിയൽ ഗിനിയയുടെ തലസ്ഥാനമായ മലാബോയിലാണ് എസോനോ ജനിച്ചത്.
വലൻസിയയിലെ ന്യൂസിൻ അക്കാദമിയിൽ നിന്ന് സിനിമാറ്റോഗ്രാഫിക് ഡയറക്‌റ്റിംഗിൽ ബിരുദം നേടി.
2007 ജനുവരിയിൽ എസോനോ തന്റെ ആദ്യ ഹ്രസ്വചിത്രമായ നോ എസ്റ്റ ഡെസ്‌നുഡ സംവിധാനം ചെയ്തു.
വലൻസിയയിൽ നടന്ന മൂന്നാമത് ഇന്റർനാഷണൽ ഫിലിം ഫെസ്റ്റിവൽ ഫോർ ഇന്റഗ്രേഷനിൽ മികച്ച ഹ്രസ്വചിത്രത്തിനുള്ള സമ്മാനം ഇതിന് ലഭിച്ചു.
2010-ൽ, ഇക്വറ്റോറിയൽ ഗിനിയയിൽ നിർമ്മിച്ച ആദ്യത്തെ ഇടത്തരം ദൈർഘ്യമുള്ള ചിത്രമായ തെരേസ സംവിധാനം ചെയ്തത് എസോനോയാണ്.
നാഷണൽ ലൈബ്രറി ഓഫ് ഇക്വറ്റോറിയൽ ഗിനിയ നിർമ്മിച്ച ഈ ചിത്രം തെരേസ എന്ന പേരുൾപ്പെടെ വ്യത്യസ്ത താൽപ്പര്യങ്ങളുള്ള മൂന്ന് കൗമാര സുഹൃത്തുക്കളുടെ ജീവിതത്തെക്കുറിച്ചാണ് ഇതിവൃത്തം.
അത് യഥാർത്ഥ സംഭവങ്ങളെ അടിസ്ഥാനമാക്കിയുള്ളതായിരുന്നു.
സിനിമ നിർമ്മിച്ചതിന് ശേഷം, നാഷണൽ ലൈബ്രറിക്ക് വേണ്ടി എസോനോ തന്റെ രാജ്യത്തെ നിരവധി നഗരങ്ങളിലും പ്രവിശ്യകളിലും ഫിലിം ക്ലാസുകൾക്ക് നേതൃത്വം നൽകി.
ഇക്വറ്റോറിയൽ ഗിനിയയിൽ നിന്നുള്ള മികച്ച ചിത്രമായി Moviepilot.de ഇതിനെ തിരഞ്ഞെടുത്തു.
2011-ൽ ലാ ഫാമിലിയ എന്ന ഹ്രസ്വചിത്രം എസോനോ സംവിധാനം ചെയ്തു.
അബിജാനിലെ ഗോൾഡൻ ക്രൗൺ അവാർഡിൽ ഇതിന് "ലെ ഗ്രാൻഡ് പ്രിക്സ് ആഫ്രിക്കൻ ഡു സിനിമാ ഡി ലാ ടെലിവിഷൻ" ലഭിച്ചു.
2016-ൽ, സാൽവഡോർ മക്വിനയുടെ തിരക്കഥയിൽ എസോനോ 21 മിനിറ്റ് ദൈർഘ്യമുള്ള മിലു എന്ന ചിത്രം സംവിധാനം ചെയ്തു.
2020 സെപ്റ്റംബറിൽ, ഓഡിയോവിഷ്വൽ ഹിസ്റ്റോറിക്കൽ ആർക്കൈവ്സിന്റെ പ്രൊഡക്ഷൻ, പ്രോഗ്രാമിംഗ്, കംപൈലേഷൻ എന്നിവയുടെ ജനറൽ ഡയറക്ടറായി അദ്ദേഹത്തെ നിയമിച്ചു.
അവലംബം പുറംകണ്ണികൾ Juan Pablo Ebang Esono at the Internet Movie Database
കുരിശുമല, തിരുവനന്തപുരം ജില്ല
തിരുവനന്തപുരം ജില്ലയിൽ നെയ്യാറ്റിൻകരയ്ക്കടുത്തുള്ള ഒരു ക്രൈസ്തവ തീർത്ഥാടനകേന്ദ്രമാണ് കുരിശുമല .
ഇതിനെ തെക്കൻ കുരിശൂമല എന്നും പറയാറുണ്ട്.
വെള്ളറടയ്ക്ക് സമീപമുള്ള മലമുകളില് സ്ഥിതി ചെയ്യുന്ന ഈ തീർത്ഥാടനകേന്ദ്രം നെയ്യാറ്റിൻകര രൂപതയ്ക്ക് കീഴിലാണ് ഉള്ളത്.
നെയ്യാറ്റിൻകരയിൽ നിന്ന് 28 കിലോമീറ്ററും തിരുവനന്തപുരം വിമാനത്താവളത്തിൽ നിന്ന് 58 കിലോമീറ്ററും അകലെയാണ് ഈ തീർത്ഥാടനകേന്ദ്രം.
അവലംബങ്ങൾ പുറത്തേക്കുള്ള കണ്ണികൾ ഔദ്യോഗിക വെബ്‌സൈറ്റ്
കുരീക്കാട് ഇംഗ്ലീഷ് വിലാസം https://ml.wikipedia.org/wiki/Kureekkad
എറണാകുളം ജില്ലയിൽ കണയന്നൂർ താലൂക്കിലെ ചോറ്റാനിക്കര ഗ്രാമപഞ്ചായത്തിലുള്ള ഒരു ഗ്രാമമാണ് കുരീക്കാട് .
കുരീക്കാട് കൊച്ചി രാജ്യത്തിന്റെ ഭാഗമായിരുന്നു.
കുരീക്കാട് ശ്രീകൃഷ്ണ ക്ഷേത്രം,കണ്ടംകാവ് ഭഗവതി ക്ഷേത്രം,മേക്കാവ് ശിവക്ഷേത്രം,പുലിയാമ്പുള്ളി നമ്പൂരിച്ചൻ ക്ഷേത്രം, കന്യാമറിയത്തിന്റെ പേരിലുള്ള കുരിശ് പള്ളി എന്നീ ആരാധനാലയങ്ങൾ ആണ് പണ്ടു മുതലേ ഉണ്ടായിരുന്നത്.
ശ്രീ ബാലസുബ്രഹ്മണ്യ ക്ഷേത്രം,ശ്രീ അഗസ്ത്യ ക്ഷേത്രം, സെന്റ് ജൂഡ് ചർച്ച്, ഗാന്ധിനഗർ വിശുദ്ധ ഗീവർഗ്ഗീസ് സഹദായുടെ കുരിശ് പള്ളി, പരിശുദ്ധ കന്യാമറിയത്തിന്റെ കുരിശ് പള്ളി എന്നിവ പിന്നീട് ഉണ്ടായതാണ്.
റെയിൽവേ സ്റ്റേഷൻ
ചോറ്റാനിക്കര റോഡ് റെയിൽവേ സ്റ്റേഷൻ ഇവിടെ സ്ഥിതി ചെയ്യുന്നു.
ആദ്യകാലത്ത് "കുരീക്കാട് റെയിൽവേ സ്റ്റേഷൻ" എന്നാണ് അറിയപ്പെട്ടിരുന്നത്.
കുരിശുമറ്റം ഇംഗ്ലീഷ് വിലാസം https://ml.wikipedia.org/wiki/Kurisumuttom
കേരളത്തിൽ തിരുവനന്തപുരം ജില്ലയിലെ പേയാടിന് സമീപമുള്ള ഒരു ഗ്രാമമാണ് കുരിശുമുട്ടം ഈ സ്ഥലം വിളവൂർക്കൽ പഞ്ചായത്തിൽ ആണ്.
തിരുവനന്തപുരത്ത് - കാട്ടാക്കട റോഡ്, തിരുമലയ്ക്കും മലയിൻകീഴിനും ഇടയിൽ സ്ഥിതി ചെയ്യുന്നു.
തിരുവനന്തപുരം നഗരത്തിൽ നിന്ന് 11 കിലോമീറ്ററാണ് ദൂരം.
പേയാട് പോസ്റ്റ് ഓഫീസ് പ്രദേശത്തിനുകീഴിലാണ് കുരിശുമുട്ടം.
അവലംബം ബാഹ്യ ലിങ്കുകൾ Kurisumuttom - Wikimapia CSI Kurisumuttom Website
കുരിശുമല ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ലോക പൈതൃക പട്ടികയിൽ ഇടം നേടിയ പശ്ചിമഘട്ട മലനിരകളുടെ ഭാഗമായ സഹ്യപർവ്വത ശിഖരങ്ങളിൽ സമുദ്രനിരപ്പിൽനിന്ന് 3000 അടി ഉയരത്തിൽ സ്ഥിതിചെയ്യുന്ന നെയ്യാറ്റിൻകര ലത്തീൻ രൂപതയുടെ ഔദ്യോഗിക തീർത്ഥാടന കേന്ദ്രമാണ് തെക്കൻ കുരിശുമല .
കേരളം തമിഴ്നാടുമായി അതിർത്തി പങ്കിടുന്ന അതിമനോഹരമായ ഒരു ഭൂപ്രദേശമാണിത്.
നാനാജാതിമതസ്ഥരായ ലക്ഷക്കണക്കിന് തീർത്ഥാടകരാണ് ഇന്ത്യയുടെ വിവിധ ഭാഗങ്ങളിൽ നിന്നായി ഓരോ വർഷവും കുരിശുമലയിൽ എത്തുന്നത്.
ഓശാന ഞായറിൻറെ തലേ ഞായർ സമാപിക്കുന്ന വിധത്തിലാണ് എല്ലാ വർഷവും വാർഷിക തീർത്ഥാടനദിനങ്ങൾ സംഘടിപ്പിക്കുന്നത്.
കുരിശുയുദ്ധങ്ങൾ ഇംഗ്ലീഷ് വിലാസം https://ml.wikipedia.org/wiki/Crusades വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
The Siege of Antioch , from a medieval miniature painting, during the First Crusade .
ലത്തീൻ കത്തോലിക്കാ സഭയുടെ നേതൃത്വത്തിലോ, പിന്തുണയിലോ, ആസൂത്രണത്തിലോ ആയി മധ്യകാലഘട്ടത്തിൽ നടന്നുവന്ന യുദ്ധങ്ങളെ പൊതുവെ കുരിശുയുദ്ധങ്ങൾ എന്ന് വിളിക്കപ്പെടുന്നു.
ഇതിൽ പ്രസിദ്ധമായതാണ് 1095 മുതൽ 1291 വരെ നീണ്ടുനിന്ന ജറൂസലേം തിരിച്ചുപിടിക്കാനായുള്ള കുരിശുയുദ്ധപരമ്പര.
ആൽബിജെൻഷ്യൻ കുരിശുയുദ്ധം, അരഗോണീസ് കുരിശുയുദ്ധം, വടക്കൻ കുരിശുയുദ്ധങ്ങൾ എന്നിങ്ങനെയുള്ള യുദ്ധങ്ങളും ഇക്കൂട്ടത്തിൽ പെടുന്നു.
മുസ്‌ലിം സാമ്രാജ്യങ്ങൾക്കെതിരിലോ അവിശ്വാസികളായ ജനതകൾക്കെതിരിലോ ആയിരുന്നു ഇവയിൽ മിക്ക യുദ്ധങ്ങളും .
മതപരമായ സ്വഭാവം പുലർത്തിയിരുന്നവയും, പലപ്പോഴും മാർപ്പാപ്പായുടെ അംഗീകാരത്തോടു കൂടി നടത്തപ്പെട്ടവയുമായ ഇവ, പാഗൻ ജനതകൾക്കും, യൂറോപ്യൻ പ്രദേശങ്ങളും റോമും ജറുസലേമും കീഴടക്കിയ തുർക്കികൾക്കും എതിരെയുള്ള ഒരു സമരമായാണ് ചിത്രീകരിയ്ക്കപ്പെട്ടിരുന്നത്.
ക്രിസ്തുമതത്തിലെ അവാന്തരവിഭാഗങ്ങൾക്കെതിരെയുള്ള സൈനികനീക്കങ്ങളും ഇക്കൂട്ടത്തിൽ കാണപ്പെടുന്നു.
യൂറോപ്യൻ ചരിത്രത്തിന്റെ കേന്ദ്രബിന്ദുവായി ഒരുപാട് കാലം കുരിശുയുദ്ധങ്ങൾ നിലകൊണ്ടു.
1095-ൽ, അർബൻ രണ്ടാമൻ മാർപ്പാപ്പ ക്ലർമോണ്ട് കൗൺസിലിൽ ആദ്യത്തെ കുരിശുയുദ്ധം പ്രഖ്യാപിച്ചു.
ബൈസന്റൈൻ ചക്രവർത്തിയായ അലക്സിയോസിന് മാർപാപ്പ പിന്തുണ നൽകി.
സെൽജുക് തുർക്കികൾക്കെതിരെ ജറുസലേമിലേക്ക് സായുധ തീർത്ഥാടനത്തിന് അദ്ദേഹം ആഹ്വാനം ചെയ്തു.
പടിഞ്ഞാറൻ യൂറോപ്പിലെ എല്ലാ മേഖലകളിലും ഈ ആഹ്വാനത്തിന് ആവേശകരമായ ജനകീയപിന്തുണ ലഭിച്ചു.
കുരിശുയുദ്ധത്തിൽ ചേരാൻ സന്നദ്ധപ്രവർത്തകർ പരസ്യപ്രതിജ്ഞ ചെയ്തു.
സ്വർഗ്ഗീയ ജറുസലേമിൽ കൂട്ടത്തോടെ കയറാനുള്ള ആവേശം, ഫ്യൂഡൽ വ്യവസ്ഥകളെ പ്രീതിപ്പെടുത്തൽ, പ്രശസ്തി നേടാനുള്ള അവസരം, സാമ്പത്തിക, രാഷ്ട്രീയ നേട്ടങ്ങൾ എന്നിങ്ങനെ വിവിധ കാരണങ്ങൾ ഈ പിന്തുണയുടെ പിന്നിൽ ചരിത്രകാരന്മാർ വിലയിരുത്തുന്നുണ്ട്.
പ്രാരംഭ വിജയങ്ങൾ മൂലം എഡെസ്സ കൗണ്ടി ; അന്ത്യോക്യയുടെ പ്രിൻസിപ്പാലിറ്റി ; യെരൂശലേം രാജ്യം ; ട്രിപ്പോളി കൗണ്ടി എന്നിങ്ങനെ നാല് കുരിശുയുദ്ധ സംസ്ഥാനങ്ങൾക്ക് രൂപം നൽകി.
1291 ൽ ഏക്കർ ഉപരോധത്തിൽ പരാജയപ്പെടുന്നത് വരെ കുരിശുയുദ്ധ സാന്നിധ്യം ഈ പ്രദേശങ്ങളിൽ നിലനിന്നിരുന്നു.
ഇതിനുശേഷം, വിശുദ്ധഭൂമി വീണ്ടെടുക്കുന്നതിന് കൂടുതൽ കുരിശുയുദ്ധങ്ങൾ ഉണ്ടായില്ല.
ഒന്നാം കുരിശുയുദ്ധം(1097 -1099 )
ജറുസലേം നഗരം മുസ്‌ലിം ആധിപത്യത്തിൽ നിന്ന് പിടിച്ചെടുക്കുക എന്ന ഉദ്ദേശത്തോടെ ആരംഭിച്ചതാണ് ഒന്നാം കുരിശുയുദ്ധം.
ജെറുസലേം തീർഥാടനത്തിന് പോകുന്ന ക്രിസ്ത്യാനികളോട് മുസ്ലീങ്ങൾ ക്രൂരമായിട്ടാണ് പെരുമാറുന്നതെന്നതെന്ന തരത്തിൽ പ്രചരിച്ച വാർത്ത ഫാദർ പീറ്റർ ദ ഹെർമിറ്റ് അന്നത്തെ പോപ്പ് ആയ അർബൺ രണ്ടാമനെ അറിയിക്കുകയായിരുന്നു.
തുടർന്ന് പോപ്പ് അർബൺ രണ്ടാമന്റെ അഭ്യർത്ഥന പ്രകാരം ജറുസലേം പിടിച്ചെടുക്കാൻ അലക്‌സിയൻ ചക്രവർത്തി യുദ്ധത്തിനിറങ്ങുകയായിരുന്നു.
സെൽജുക്ക് ഭരണാധികാരിയായ ഖുനിയ ആയിരുന്നു അന്നത്തെ തുർക്കി ഭരണാധികാരി.
ഈ യുദ്ധത്തിൽ ഖുനിയയുടെ സൈന്യത്തെ പരാജയപ്പെടുത്തി മുന്നേറിയ കുരിശു സൈന്യം ജെറുസലേം മുസ്‌ലിങ്ങളിൽ നിന്ന് പിടിച്ചെടുക്കുകയും ജെറുസലേം നഗരവാസികളെ കൂട്ടക്കൊല നടത്തുകയും ചെയ്തു.
ഇതിലെ വിജയത്തെ തുടർന്ന് ചില ചെറിയ ക്രിസ്ത്യൻ സ്റ്റേറ്റുകളും ജെറുസലേം ക്രിസ്ത്യൻ രാജ്യവും (kingdom of jerusalem) സ്ഥാപിതമായി രണ്ടാം കുരിശുയുദ്ധം(1147-1149)
പ്രഭുക്കന്മാരുടെ കുരിശുയുദ്ധം എന്നും ഇതറിയപ്പെടുന്നു.
ഒന്നാം കുരിശുയുദ്ധത്തിൽ സ്ഥാപിതമായ ഒദേസ എന്ന രാജ്യം ഇമാമുദ്ദീൻ സങ്കിയുടെ നേതൃത്വത്തിൽ മുസ്‌ലിങ്ങൾ പിടിച്ചെടുത്തതിനെ തുടർന്നാണ്‌ ഉണ്ടായത്.
യൂജീനിയസ്ൻ മൂന്നാമൻ ആയിരുന്നു ഇക്കാലത്തെ പോപ്പ്.
ജർമനിയിലെ കോൺറാഡ് മൂന്നാമൻ ആയിരുന്നു  ഇക്കാലത്തെ ക്രിസ്ത്യാനികളുടെ അന്നത്തെ രാജാവ്.
കൂടാതെ ഫ്രാൻസിലെ രാജാവായിരുന്ന ലൂയി ഏഴാമനും പിന്തുണച്ചിരുന്നു.
രണ്ടു സൈനിക വ്യൂഹമായി എത്തിയ കുരിശു സൈന്യം രണ്ടും സെൽജൂക്ക് സൈന്യത്തോട് ഏറ്റുമുട്ടി .
മൂന്നാം കുരിശുയുദ്ധം(1189-1192)
കുരിശുയുദ്ധങ്ങളിൽ ഏറ്റവും വലുതും പ്രശസ്തമായ യുദ്ധമാണിത്.
ഇത് മൂന്ന് വർഷം നീണ്ടു നിന്നു.
രാജാക്കന്മാരുടെ കുരിശുയുദ്ധം എന്ന് ഇതറിയപ്പെടുന്നു.
മൂന്ന് രാജാക്കന്മാരാണ് ക്രൈസ്തവ പക്ഷത്തെ പിന്തുണച്ച് യുദ്ധത്തിൽ പങ്കെടുത്തത്.
ഇംഗ്ലണ്ടിലെ രാജാവായ റിച്ചാർഡ് ദ ലയേൺ ഹേർട്ട്, ഫ്രാൻസ് ഭരണാധികാരി ഫിലിപ്പ് അഗസ്റ്റസ്, ജെർമ്മിനിയിലെ ഭരണാധികാരി ഫ്രെഡറിക് ബർബറോസ എന്നിവരായിരുന്നു ഇവർ.
സലാഹുദ്ദീൻ അയ്യൂബി ആയിരുന്നു മുസ്ലീങ്ങളുടെ നേതാവ്.
മുസ്ലീങ്ങൾ തമ്മിൽ നീണ്ട യുദ്ധങ്ങളുണ്ടായിരുന്നെങ്കിലും അവസാനം അവർ സലാഉദ്ദീന്റെ അയ്യൂബിയുടെ കീഴിൽ ഒന്നിക്കുകയും അദ്ദേഹം ശക്തമായ ഒരു സ്റ്റേറ്റ് രൂപീകരിക്കുകയും ചെയ്തു.
ഹാത്തിൻ യുദ്ധത്തിൽ വിജയിച്ച അദ്ദേഹം 1187 സപ്തംബർ 29 ന് ജറുസലേം കീഴടക്കുകയും ചെയ്തു.
സലാഉദ്ദീന്റെ വിജയം യൂറോപ്പിനെയാകമാനം നടുക്കി.
ജറൂസലേം കീഴടക്കി എന്ന വാർത്ത കേട്ട അന്നത്തെ പോപ്പ് അർബൺ മൂന്നാമൻ 1187 ഒക്ടോബർ 19 ന് ഹൃദയാഘാതത്തെ തുടർന്ന് മരണപ്പെട്ടു.
തുടർന്ന് വന്ന പോപ്പായ ജോർജ്ജ് എട്ടാമൻ 1187 ഒക്ടോബർ 29-ന്  മൂന്നാം കുരിശുയുദ്ധത്തിന് ആഹ്വാനം ചെയ്തു.
ജെർമ്മനിയിലെ ഭരണാധികാരി ഫ്രെഡറിക് ബർബറോസ (1152-1190), ഫ്രാൻസ് ഭരണാധികാരി ഫിലിപ്പ് അഗസ്റ്റസ് (1180-1223), ഇംഗ്ലണ്ടിലെ രാജാവായ റിച്ചാർഡ് ദ ലയേൺ ഹേർട്ട്(1189-1199) എന്നിവർ ഒത്തുചേർന്നാണ് ഈ യുദ്ധത്തിനൊരുങ്ങിയത്.
യുദ്ധത്തിനായി പുണ്യഭൂമിയിലേക്ക് (ജറുസലേം) നീങ്ങവെ ഫ്രെഡറിക് ബർബറോസ ഒരു നദി കടക്കുന്നതിനിടെ മുങ്ങി മരിച്ചു.
മറ്റു രണ്ട് സൈന്യങ്ങളും ജറൂസലേമിലെത്തിയെങ്കിലും രാഷ്ട്രീയമായ പ്രശ്‌നങ്ങൾമൂലം ഫ്രാൻസിലെ രാജാവായ ഫിലിപ്പും തിരിച്ചുപോയി.
പിന്നീടങ്ങോട് റിച്ചാർഡ് ദ ലയേൺ ഹേർട്ടാണ് യുദ്ധത്തെ കാര്യമായി നയിച്ചത്.
1191 ൽ ബൈസന്റിയനിൽ നിന്ന് സൈപ്രസ് ദ്വീപ് പിടിച്ചെടുത്ത അദ്ദേഹം ഏറെ നാളത്തെ ഉപരോധത്തിനൊടുവിൽ ആക്രെ (Acre)പട്ടണവും തിരിച്ചുപിടിച്ചു.
മെഡിറ്ററേനിയൻ കടൽ തീരത്തിന്റെ ദക്ഷിണഭാഗത്തിലൂടെ മുന്നേറിയ റിച്ചാർഡിന്റെ സൈന്യം അർസഫിനടത്തുള്ള(Arsuf) മുസ്ലീങ്ങളെ പരാജയപ്പെടുത്തുകയും ജഫ എന്ന തുറമുഖ നഗരം പിടിച്ചെടുക്കുകയും ചെയ്തു.
അവസാനം ജെറുസലേം ഉപരോധിച്ചു.
സലാഹുദ്ദീൻ അയ്യൂബിയുടെ നേതൃത്വത്തിൽ മുസ്‌ലിങ്ങൾ  ജെറുസലേം നഗരത്തെ പ്രതിരോധിച്ചു.
അവസാനം ഉപരോധം പരാജയപ്പെട്ടു.
അവലംബം ഗ്രന്ഥസൂചി ഫലകം:Setton-A History of the Crusades
കുരിശ് വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഇംഗ്ലീഷ് വിലാസം https://ml.wikipedia.org/wiki/Cross യേശു കുരിശിൽ തറച്ചു കൊല്ലപ്പെടുകയാണുണ്ടായതെന്ന് പുതിയനിയമം പറയുന്നു.
യേശുവിന്റെ 'രക്ഷാകരമായ' ഈ രക്തസാക്ഷിത്വത്തെ സൂചിപ്പിക്കുന്ന കുരിശ്, ക്രിസ്തുമതത്തിന്റെ ഏറ്റവും സധാരണമായ ചിഹ്നമാണ്.
നെടുകെയും കുറുകെയുമുള്ള രണ്ടു രേഖകൾ നിർമ്മിക്കുന്ന ജ്യാമിതീയരൂപമാണ് കുരിശ്‌ .
പുരാതനകാലം മുതൽ മനുഷ്യൻ കുരിശിനെ ഒരു അടയാളമായി ഉപയോഗിച്ചിരുന്നു.
ക്രിസ്തുമതം കുരിശിനെ ഒരു ചിഹ്നമായി ഉപയോഗിക്കുന്നു.
ലോകക്രൈസ്‌തവരിൽ ഭൂരിപക്ഷം വരുന്ന എപ്പിസ്കോപ്പാൽ വിഭാഗങ്ങൾ കുരിശിന്‌ ആദരവും ആരാധ്യപദവിയുമൊക്കെ നല്‌കുന്നതുകൊണ്ട്‌ തന്നെ കുരിശ്‌ ഇന്ന്‌ ക്രൈസ്‌തവ ദർശനത്തിന്റെ പ്രതീകം തന്നെയാണ്‌.
ബൈബിളിലോ യേശുവിന്റെ കാലഘട്ടത്തിലോ ഇത്തരം പ്രത്യേകതകൾ കല്‌പിക്കപ്പെട്ടിട്ടില്ലെങ്കിലും യേശുവിന്റെ കാലഘട്ടത്തിന്‌ വളരെ മുമ്പുതന്നെ കുരിശിന്‌ ചരിത്രപരമായ വിശേഷണവും മഹത്ത്വവും പുണ്യവുമൊക്കെ ചില പ്രാകൃതമതങ്ങളിൽ നിലനിന്നിരുന്നു; പല കാരങ്ങളിലും പ്രാകൃത മതങ്ങളിൽ നിന്നും സമ്പ്രദായങ്ങളിൽ നിന്നും കടമെടുത്ത്‌ ആദർശമായി സ്വീകരിച്ചുവരുന്ന ക്രൈസ്‌തവ ദർശനം കുരിശിന്റെ കാര്യത്തിലും അതു തന്നെയാണ്‌ ചെയ്‌തത്‌.
എ ഡി 4-ാം നൂറ്റാണ്ടുവരെ ക്രൈസ്‌തവർ കുരിശിനെയോ കുരിശ്‌ രൂപത്തെയോ തങ്ങളുടെ ആദർശ ആരാധ്യചിഹ്‌നമായി സ്വീകരിച്ചിട്ടില്ല.
ആദ്യകാല ക്രിസ്‌ത്യാനികൾ മത്സ്യത്തെ അടയാളമായി ഉപയോഗിച്ചിരുന്നതായി പറയപ്പെടുന്നുണ്ട്‌.
എ ഡി 325-ലെ നിക്യാ കൗൺസിലിനു (Nicean Creed) ശേഷം കുരിശ്‌ റോമക്കാരുടെ മിത്രദേവന്റെ പ്രതീകമായും ത്യാഗത്തിന്റെ ചിഹ്‌നമായും ശേഷം ക്രൈസ്‌തവതയുടെ തന്നെ ചിഹ്നമായും അറിയപ്പെട്ടു.
ക്രൈസ്തവ വിശ്വാസപ്രകാരം "മോശെ മരുഭൂമിയിൽ സർപ്പത്തെ ഉയർത്തിയതുപോലെ മനുഷ്യപുത്രനെയും ഉയർത്തേണ്ടതാകുന്നു."
(യോഹന്നാൻ 3:14) ഇൽ പറയുന്നതിനനുസരിച്ചു മനുഷ്യർക്ക്‌ രക്ഷപ്രാപിക്കാൻ ഉള്ള അടയാളം ആയിട്ടാണ് മനുഷ്യപുത്രനെ ഉയർത്തിയ കുരിശിനെ കാണുന്നത്.
പുത്തൻചിറ പള്ളിയിലെ രണ്ട് ജോഡി കയ്യുകളുള്ള കുരിശ് A famous Armenian khachkar at Goshavank .
കുരിശും തമ്മൂസും
തമ്മൂസ്‌ ബാബിലോണിയൻ ദൈവമായാണ്‌ അറിയപ്പെടുന്നത്‌.
സൂര്യദേവൻ തമ്മൂസ്‌ മനുഷ്യനായി അവതരിച്ച്‌ മനുഷ്യരുടെ പാപങ്ങൾക്കു വേണ്ടി ക്രൂരമായി വധിക്കപ്പെട്ട്‌ ഉയിർത്തെഴുന്നേറ്റു.
സൂര്യദേവനായ തമ്മൂസിന്റെ പ്രതീകം T ആകൃതിയിലുള്ള കുരിശായിരുന്നു.
ഇത്‌ ലിംഗാരാധനയുമായി ബന്ധപ്പെട്ടതാണെന്ന അഭിപ്രായവുമുണ്ട്‌.
തമ്മൂസിന്റെ നാമത്തിലെ ആദ്യാക്ഷരമായ താവ്‌ (ഗ്രീക്കിൽ) ഇംഗ്ലീഷിലെ Tക്ക്‌ സമാനമാണ്‌.
അത്‌ തമ്മൂസിന്റെ പ്രതീകമായും ഈ മതത്തിന്റെ ചിഹ്‌നമായും ബാബിലോണിയയിലും അയൽരാജ്യങ്ങളിലും ഭക്തർ ഉപയോഗിക്കുകയും പ്രസ്‌തുത കുരിശിനെ ആദരിക്കുകയും ചെയ്‌തു.
തമ്മൂസും അമ്മ സെറാമീസും, യേശുവും അമ്മ മർയമും സമാനതകളുള്ള ബന്ധങ്ങളായി വിലയിരുത്തപ്പെട്ടിരുന്നു.
കുരിശും മിത്രമതവും
യേശുവിന്‌ നൂറ്റാണ്ടുകൾക്കു മുമ്പ്‌ പേർഷ്യയിൽ ഉത്ഭവിക്കുകയും റോമാസാമ്രാജ്യത്തിൽ പ്രചാരം ലഭിക്കുകയും ചെയ്‌ത മതമാണ്‌ മിത്രമതം.
സൂര്യദേവന്റെ അവതാരമായിട്ടായിരുന്നു റോമൻ ജനത മിത്രനെ മനസ്സലാക്കിയിരുന്നത്‌.
ഇതിന്റെ പ്രതീകവും മിത്രമതത്തിന്റെ ചിഹ്‌നവും കുരിശായിരുന്നു.
ഒലീവ്‌ മരത്തിന്റെ കൊമ്പുകൾ കൊണ്ടാണ്‌ ഇവർ തങ്ങളുടെ കുരിശുണ്ടാക്കിയിരുന്നത്‌.
എ ഡി 4-ാം നൂറ്റാണ്ടിൽ റോം ഭരിച്ചിരുന്ന കോൺസ്റ്റന്റൈൻ ചക്രവർത്തി (ഇദ്ദേഹത്തിന്റെ നേതൃത്തിലാണ്‌ സർവ ആചാരങ്ങളും ക്രൈസ്‌തവതയിലേക്ക്‌ കടന്നുവന്നത്‌) മിത്ര മതക്കാരനായിരുന്നു.
സൂര്യദേവന്റെ അടയാളമായ പ്രകാശകുരിശിനെ ഇദ്ദേഹം ആരാധിച്ചിരുന്നു.
റോമക്കാരാണെങ്കിൽ ഇത്‌ പുരാതന ഈജിപ്‌തുകാരിൽ നിന്നും സ്വീകരിച്ചതാണ്‌.
ഈജിപ്‌ഷ്യൻ ത്രിമൂർത്തികളും കുരിശും
പുരാതന ഈജിപ്‌തുകാരുടെ പ്രധാന ദേവീദേവൻമാരാണ്‌ ഹോറസ്‌, ഓസിറസ്‌, ഐസിസ്‌ ത്രിമൂർത്തികൾ.
ഈജിപ്‌തുകാർ ഇവയ്‌ക്ക്‌ കുരുശിന്റെ പ്രതീകം നല്‌കിയിരുന്നു.
സൂര്യദേവനായ ഓസിറസിനെ അവർ ആരാധിച്ചിരുന്നു.
ഓസിറസിന്റെ പ്രതീകം ആകൃതിയിലുള്ള കുരിശാണ്‌.
ബി സി 1500-നു മുമ്പുതന്നെ കുരിശാഭരണങ്ങളും വസ്‌ത്രങ്ങളിൽ കുരിശടയാളങ്ങളും അവർ ഉപയോഗിച്ചിരുന്നുവെന്നാണ്‌ ചരിത്രം പറയുന്നത്‌.
എന്ന പ്രതീകം (xp ആകൃതിയിൽ) ക്രൈസ്‌തവ ദേവാലയങ്ങളിൽ കാണാം.
പുരാതന ഈജിപ്‌തുകാരിൽ നിന്ന്‌ അപ്പടി പകർത്തിയതിന്റെ വ്യക്തമായ തെളിവാണിത്‌.
ക്രിസ്‌തുവിന്‌ വളരെ നൂറ്റാണ്ടു മുൻപുതന്നെ ഈജിപ്‌ത്‌, ബാബിലോണിയ, പേർഷ്യ, സിറിയ തുടങ്ങിയ രാജ്യങ്ങളിൽ പ്രാകൃതമതങ്ങൾ നിലനിന്നിരുന്നുവല്ലോ.
അവ മിത്രാസ്‌, തമ്മൂസ്‌, ഹോറസ്‌, ബാൽ തുടങ്ങിയ നാമങ്ങളിലായിരുന്നു അറിയപ്പെട്ടിരുന്നത്‌.
സൂര്യദേവന്റെ അവതാരങ്ങളായിട്ടായിരുന്നു വിശ്വാസികൾ ഇവയെ കണ്ടിരുന്നത്‌.
മാത്രമല്ല, ഇവയുടെയെല്ലാം പ്രതീകങ്ങൾ കുരിശായിരുന്നുവെന്നത്‌ പ്രത്യേകം ശ്രദ്ധേയമാണ്‌.
ഈജിപ്‌തുകാരുടെ ദേവന്മാരായ ഓസിറസ്‌, ഐസിസ്‌, കറസ്റ്റ, സെറാപിസ്‌, ഹോറസ്‌ തുടങ്ങിയവയും ഗ്രീക്കുകാരുടെ ബാകസും കുരിശ്‌ രൂപത്തിൽ പ്രതീകവൽക്കപ്പെട്ടിരുന്നു.
``സമകോണുകളിൽ രേഖകൾ കുറുകെ വെക്കുന്ന ഏറ്റവും ലളിതമായ വിധത്തിൽ പ്രതിനിധാനം ചെയ്യുന്ന കുരിശ്‌ അടയാളം പാശ്ചാത്യ പൗരസ്‌ത്യ ദേശങ്ങളിലും ക്രിസ്‌തു മതത്തിന്റെ അവതരണത്തിന്‌ വളരെ മുമ്പുതന്നെയുണ്ട്‌.
അത്‌ മാനവ സംസ്‌കാരത്തിന്റെ വളരെ വിദൂരമായ ഒരു ഘട്ടത്തിലേക്ക്‌ പിന്നോട്ട്‌ പോകുന്നുണ്ട്‌.
(Catholic Encyclopedia -1968, Vol-4, p-517)
ബ്രിട്ടാണിക്ക എഴുതുന്നു: ``കുരിശു രൂപങ്ങൾ മതത്തിന്റെയോ അല്ലാത്ത രൂപത്തിലോ ആയി ക്രിസ്‌തുവർഷങ്ങൾക്ക്‌ വളരെ മുമ്പ്‌ തന്നെ നിലവിലുണ്ടായിരുന്നു.
എന്നാൽ ഇത്‌ ഒരു തിരിച്ചറിയൽ രൂപത്തിലാണോ ആരാധനാ മനോഭാവത്തോടെയാണോ എന്നത്‌ വ്യക്തമല്ല.
ജീവിതത്തിന്റെ പ്രതീകമായി പുരാതന ഈജിപ്‌തുകാർ ഇതിനെ കണ്ടിരുന്നു.....
4-ാം നൂറ്റാണ്ടിൽ കോൺസ്റ്റന്റൈൻ ചക്രവർത്തിക്കു മുമ്പ്‌ ക്രൈസ്‌തവർ കുരിശു രൂപകല്‌പനയെ പറ്റി മൗനം പാലിച്ചിരുന്നു.
കോൺസ്റ്റന്റൈൻ ക്രിസ്‌തുമതത്തിലേക്ക്‌ വന്നപ്പോൾ ക്രൂശീകരണം അനിവാര്യ മരണമാവുകയും ക്രിസ്‌തുമതത്തിന്റെ വിശ്വാസമാവുകയും ചെയ്‌തു.
അങ്ങനെ എ ഡി 350-നു ശേഷം ഈ ചിഹ്‌നം പ്രചാരത്തിലാവുകയും ഒരുതരം സ്‌മരണ (funerary monuments) ആവുകയും ചെയ്‌തു.
(Britanica -1992, 15th Edition, vol-3, p.763) കറസ്റ്റ്‌, സെറാപിസ്റ്റ്‌
ഈജിപ്‌തുകാർ ആരാധിച്ചിരുന്ന മറ്റു സൂര്യദേവന്മാരിൽ പ്രമുഖരാണ്‌ കറസ്റ്റ്‌, സെറാപ്പിസ്റ്റ്‌ തുടങ്ങിയവർ.
ടി ഡബ്ല്യു ഡൺ, Bible Myths എന്ന ഗ്രന്ഥത്തിൽ വ്യക്തമാക്കുന്നത്‌ ബാലസൂര്യനായി അറിയപ്പെട്ടിരുന്ന കറസ്റ്റിന്റെ പ്രതീകം കുരിശായിരുന്നുവെന്നാണ്‌.
ഈജിപ്‌തിലെ സെറാപ്പിസ്റ്റ്‌ ദേവാലയത്തിന്റെ അവശിഷ്‌ടങ്ങളിൽ നിന്നും പുരാവസ്‌തു ഗവേഷകർ `കുരിശ്‌' കണ്ടെത്തിയതായി പറയുന്നു.
യേശുവോ യേശുവിന്റെ സച്ചരിതരായ അനുയായിവൃന്ദമോ പഠിപ്പിക്കാത്ത കുരിശ്‌ ആദർശം ക്രിസ്‌തുമാർഗ്ഗത്തിന്‌ തീർത്തും അന്യമാണെന്നും പ്രവാചകരിൽ നിന്നും മതഗ്രന്ഥത്തിൽ നിന്നും വിദൂരമാകുമ്പോൾ പൗരോഹിത്യം സമാന്യ ജനതയെ ഏല്‌പിക്കുന്ന അധിക ഭാണ്ഡങ്ങളാണിവയൊക്കെയെന്നും തിരിച്ചറിയേണ്ടിയിരിക്കുന്നു.